Leve Lüüd vun wiet un siet!
De Gemeende Horstedt much Se all recht hartli op disse Internetsieden begröten.
"Uns Huus"
Wi muchen unse schöne Dörp mit all dat, wat datt to beden hett, vörstellen. Gliektiedig muchen wi op dat, wat in`t Dörp passeert, opmerksam maken. Horstedt -fröher en Buerndörp- liggt neeg bi unse Kreisstadt Husum un is blots um un bi 5 km vun de Nordsee weg.
Tosamen mit Arlewatt un Olderup hört Horstedt to de "Osterdörper". Disse dree Dörper arbeiden eng tohopen un deelen sik ehr Opgaven, tom Bispill bi dat Sportzentrum Arlewatt, de Kinnergoorn in Olderup un de Grundschool in Horstedt.
Merrn in`t Dörp liggt "Uns Huus", nie buut för de Dörpsgemeenschop.
Uns liggt veel doran un erholen de plattdüütsche Spraak, denn in ehr sünd wi tohuus un se is Deel vun unse Kultur. Deswegen kann man op unse Homepage allens, wat eens interesseert, uk op plattdüütsch nalesen.
Wi wurrn uns freuen, wenn Se Spooß an disse Sieden hebben un sünd dankbor för Frogen un Tipps!
Karen Hansen
Börgermeesterin